Enter Shikari

Enter Shikari je anglická hudobná skupina, ktorá kombinuje post-hardcore s prvkami viacerých elektronických žánrov. Vznikla v roku 2003 v St Albans v grófstve Hertfordshire. Skupina nesie názov po lodi, ktorú vlastnil strýko Roughtona "Rou" Reynoldsa a po postave v hre, ktorú napísal pred založením skupiny, obe s názvom Shikari. Shikari znamená 'lovec' v maráthčine, perzštine, hindčine, nepálčine, urdčine, pandžábčine a bengálčine. Ich debutový album Take to the Skies bol vydaný dňa 19. marca 2007 a dosiahol 4. miesto v rebríčku UK Albums Chart. Ich druhý album Common Dreads, ktorý bol vydaný dňa 15. júna 2009 a dosiahol 16. miesto v rebríčku UK Albums Chart. Tretí štúdiový album skupiny A Flash Flood of Colour bol vydaný dňa 17. januára 2012, štvrtý album The Mindsweep bol vydaný 19. januára 2015. Dňa 22. septembra 2017 kapela vydala album The Spark a aktuálny šiesty album Nothing is True & Everything is Possible bol vydaný 17. apríla 2020.

Členovia
 Roughton "Rou" Reynolds — sólový spev, programovanie, klávesy, syntetizátory, akustická gitara, trúbka.
 Liam "Rory" Clewlow  — gitary, sprievodný spev
 Chris Batten  — basová gitara, klávesy, syntetizátory, sprievodný spev
 Rob Rolfe — bicie, perkusie, sprievodný spev

Diskografia

Take to the Skies (2007)
Common Dreads (2009)
A Flash Flood of Colour (2012)
The Mindsweep (2015)
The Spark (2017)
Nothing is True & Everything is Possible (2020)

Ocenenia

Referencie

Externé odkazy
Oficiálna webstránka

Anglické rockové hudobné skupiny
Post-hardcorové hudobné skupiny
Štvorice v hudbe
Hudobné skupiny z 2003